GiliGold/VAD_KnessetCorpus huggingface dataset:
<תומר רוזנר: הוא מבקש התחדשות עירונית.
מירי רגב: אז הוא רוצה.
מירי רגב: פינוי בינוי נראה לי יעד לא רע כנושא לדיור לאומי לטפל בו.
מירי רגב: אנחנו צריכים לראות אם נשקול את זה כחלק מהמטרות, או נעביר את זה - -
<אסף להב: להוציא את השכונות האלו שבמרכזי הערים מהעוני שלהן.
<גיל גן-מור: אני חייב להתייחס במשפט להערה שקודם נשמעה על כך שאם נכניס, חס וחלילה, דיור בהישג יד או דיור ציבורי לחוק זה יסרבל את הליך התכנון וכו'.
<גיל גן-מור: יש פה אמירה לא מדויקת.
<גיל גן-מור: מי שיוזם את התכניות האלו זו המדינה או רשות מקרקעי ישראל.
<גיל גן-מור: כשזה מגיע לוועדה התכנית הזאת כבר אפויה במידה רבה.
<גיל גן-מור: כשיושבים על התכנית אני לא רואה שום סיבוך, אני לא רואה שום בעיה לכלול בהוראות התכנית כבר את ההיבטים החברתיים האלה ולהביא אותה לאישור הוועדה עם כל המרכיבים.
<גיל גן-מור: תבדקו את כל ההיבטים הכלכליים.
<גיל גן-מור: אתם צריכים להביא את התכנית עם כל ההוראות האלו.
<גיל גן-מור: אחרי זה זה מוצא במכרז.
<גיל גן-מור: אתם יכולים לכלול במכרז את כל ההוראות שקבעתם בתכנית.
<גיל גן-מור: אין פה שום היבט שמסבך או היבט שמורכב, יש פה היבט של חוסר רצון או חוסר מוטיבציה לטפל בנושאים האלה.
<גיל גן-מור: כמובן שצריך להוסיף בסעיף ההגדרות גם הגדרה לדיור ציבורי, שזה די קל.
<גיל גן-מור: אפשר להפנות להגדרות שקיימות היום של דיור ציבורי.
<גיל גן-מור: בדיור להשכרה במחיר מופחת אנחנו מציעים שיוגדר שהוא לא יעלה על רבע מההכנסה הנקייה של אוכלוסיית היעד שייקבע לפי עשירון הכנסה.
<גיל גן-מור: עכשיו הוועדה הציעה שצריך להגדיר את זה בסעיף ההגדרות.
מירי רגב: בעניין הזה זו טעות של הייעוץ המשפטי שלנו.
מירי רגב: אמרתי כאן שיש שתי אופציות.
מירי רגב: יש מחיר מפוקח שיהיה 70% ממחיר השוק או על פי ההכנסה.
מירי רגב: אני עוד לא קיבלתי החלטה מה נכון יותר.
מירי רגב: אני רוצה לשמוע פה את עמדת הגורמים הרלוונטיים.
מירי רגב: בכל מקרה אנחנו נקבע מה הוא המחיר המפוקח.
<כרמית יוליס: לגבי השכרה או מכירה?
מירי רגב: לגבי השכרה.
מירי רגב: אני לא מתעסקת פה בכלל עם מכירה.
מירי רגב: אני מדברת כרגע על השכרה לטווח ארוך.
מירי רגב: השכרה לטווח ארוך במחיר מפוקח תהיה 70% ממחיר השוק, או על פי הכנסה ממוצעת.
מירי רגב: ההכנסה הממוצעת, לפי החישוב שעשינו, היא 9000 שקלים.
<תומר רוזנר: זה השכר הממוצע במשק.
מירי רגב: זה פחות או יותר השכר הממוצע במשק.
מירי רגב: כשאתה לוקח רבע מהשכר הממוצע במשק - - ויקי צוחקת, כי את המספר הזה היא רואה בחלומות.
<גיל גן-מור: אני מציע לעשות את זה מתוך ההכנסה הממוצעת של עשירון ההכנסה שלא מיועדת - -
מירי רגב: אני לא יכולה לעשות את זה לפי עשירון.
מירי רגב: אנחנו צריכים לקבוע בחוק דברים ברורים.
מירי רגב: אי אפשר לפי עשירון כזה או אחר.
מירי רגב: אני אקבל החלטה לגבי המחיר המפוקח שיבוא לאישור .
מירי רגב: אם זה יהיה בחוק זה לא צריך לבוא לאישור של אף ועדה.
מירי רגב: זה צריך להיות 70% ממחיר השוק, או רבע מהשכר של המשכורת הממוצעת.
מירי רגב: אני עוד לא יודעת איך אנחנו נלך.
מירי רגב: לא הכנסתם את זה פה.
מירי רגב: הייתם צריכים להכניס את זה, כי אמרתי שאני רוצה להתייחס לזה.
מירי רגב: נכון שלא קיבלתי החלטה לזה או לזה, אבל זה לא אומר שלא רציתי להתייחס לזה.
מירי רגב: תודה לך שהעלית את זה.
<גיל גן-מור: סימנתי, לפני ששמעתי את חבריי, שחשוב מאוד להטיל חובת היוועצות עם המועצה הארצית בהכרזה על מתחם כזה.
<גיל גן-מור: יש לזה השלכות שהן חורגות.
<גיל גן-מור: לגבי סעיף (ג) שהוועדה מבקשת להוסיף בסעיף 3 בנושא החלוקה אנחנו מסכימים.
<גיל גן-מור: חשבנו לכלול את החובה בסעיף 4 כחלק מהסמכויות של הוועדה, אבל אפשר לכלול את זה גם - -
<ויקי וענונו: אני מברכת על הדיור הציבורי.
<ויקי וענונו: אם אנחנו מסתכלים על 20% מתוך 150 אלף, שעל זה דובר, זה מכניס את כל הזכאים שהיום מחכים בתור.
<ויקי וענונו: מדובר ב- 30 אלף זכאים שמחכים בתור.
<ויקי וענונו: זה מכניס אותם לדיור הציבורי.
<ויקי וענונו: זאת מטרה מבורכת.
<ויקי וענונו: אני רואה שיש כאן אוכלוסייה מסוימת שאותה אנחנו משאירים בצד.
<ויקי וענונו: אלה אנשים כמוני.
<ויקי וענונו: את מדברת על 9000 שקל.
<ויקי וענונו: 9000 שקל זאת משכורת שלי ל-3 חודשים.
<ויקי וענונו: זה משהו שאני לא רואה פה.
<ויקי וענונו: איך אנחנו שמשתכרים מתחת לקו העוני - -?
מירי רגב: למי שאין משכורת יש דיור ציבורי.
מירי רגב: אני לא מדברת על הדיור הציבורי, אני מדברת על דיור להשכרה במחיר מופחת.
<ויקי וענונו: רגע, יקרתי.
<ויקי וענונו: מחר יש ועדה על הקריטריונים.
<ויקי וענונו: אם הקריטריונים - -
מירי רגב: אני רוצה רגע לעשות אבחנה.
מירי רגב: אני לא מתעסקת בקריטריונים.
מירי רגב: אני לא מתכוונת לחוק הזה.
<ויקי וענונו: את אומרת דיור ציבורי.
<ויקי וענונו: אני לא עומדת בדיור ציבורי.
מירי רגב: אני רוצה רגע לעשות סדר.
מירי רגב: כמו שאמרתי על חוק התכנון והבנייה אני אומרת גם על חוק הדיור הלאומי.
מירי רגב: אין לי שום כוונה לתקן כרגע את כל הבעיות בדיור כולל קריטריונים דרך החוק הזה.
מירי רגב: יש לי כוונה להכניס לחוק דיור לאומי את אותן הבטחות ששר האוצר הבטיח לקהל הבוחרים שלו.
מירי רגב: הוא בא בכובעו כיושב ראש הקבינט הלאומי לתת מענה בהפקעת שטח ציבורי לנושאים הציבוריים, קרי לקבוע בחקיקה כמה אחוזים יהיו לטובת דיור בר השגה, לטובת אותם היבטים ציבוריים.
מירי רגב: על סוגית הקריטריונים צריך יהיה לדבר בדיון אחר.
מירי רגב: נכון שצריך לדון בזה אבל לא תחת החוק הזה.
<ויקי וענונו: אוקי, בסדר, זה לא יהיה תחת החוק הזה.
<ויקי וענונו: אני לא נכנסת לתוך הדיור הציבורי.
<ויקי וענונו: אנשים כמוני שמשתכרים מתחת לקו העוני לא נכנסים לדיור הציבורי, כי הקריטריונים הם מעל 3 ילדים.
<ויקי וענונו: לי יש ילדה אחת.
מירי רגב: נעסוק בקריטריונים לא בחוק הזה.
מירי רגב: אני כרגע רוצה להגדיל את מלאי הדירות לדיור הציבורי.
מירי רגב: מי זכאי להן זאת סוגיה אחרת.
<ויקי וענונו: זאת הצעה מבורכת.
<ויקי וענונו: אם אנחנו מסתכלים על דירות קטנות, אז אני מציעה שזה יהיה למכירה במחיר מופחת או לדיור בר השגה, כמו שאמרנו, לאנשים מיעוטי יכולת.
מירי רגב: תקראי את סעיף (ד).
מירי רגב: זה מבהיר את סעיף 5.
מירי רגב: זה יכול להית דירות קטנות כך או כך, בדיוק מה שאת אומרת.
<ויקי וענונו: יקירתי, אם אתם הולכים לפי ההכנסה, שזה 9000 שקל, שוב האוכלוסייה - -
מירי רגב: אנחנו מדברים על דיור ציבורי, אנחנו לא מדברים על דירות קטנות.
מירי רגב: בני זוג שמשתכרים משכורת סבירה רוצים לגור בדריה קטנה, לא בדירה גדולה, כי הם לא החליטו עדיין איפה הם רוצים לשבת באופן קבוע.
מירי רגב: הם לא שייכים לאוכלוסיית הדיור הציבורי.
מירי רגב: תהיה להם אופציה.
מירי רגב: היום אין דירות קטנות.
מירי רגב: היום ראשי ערים רוצים רק דירות גדולות.
מירי רגב: באנו ואמרנו שבתחום התכנון והבנייה, שזה אוטומטית מחייב את החוק הזה, כל ראש עיר בכל תכנון ובנייה - -
<תומר רוזנר: זה לא מחייב את החוק הזה.
מירי רגב: בחוק אחר זה מחייב.
מירי רגב: יהיו 20% דירות קטנות.
<ויקי וענונו: דירות קטנות זה למכירה או להשכרה?
מירי רגב: יכול להיות גם וגם.
<אייל רוסו: נושא הדירות להשכרה נוגע בין 60% ל-80% בתכנית.
<אייל רוסו: העמדה שלנו היא ליצור תמהיל, לא לעבור את ה-25%.
<ערן ניצן: העמדה שלנו היא לא ליצור תמהיל.
מירי רגב: העמדה שלכם היא לא ליצור תמהיל.
מירי רגב: עמדת רשות מקרקעי ישראל - -
<ערן ניצן: זה לא נכון.
<ערן ניצן: גברתי היושבת-ראש, מדובר בעמדת הממשלה.
מירי רגב: עמדת רשות מקרקעי ישראל היא ליצור תמהיל.
<אייל רוסו: לא יותר מ-25%.
מירי רגב: אתה אומר שהתמהיל הנכון הוא לא יותר מ-25%.
מירי רגב: דרך אגב, זאת התקדמות יפה.
מירי רגב: לאט לאט אנחנו נגיע לעמק השווה.
<אייל רוסו: כתבתם בנוגע לסעיף 3(א) על הכרזה של מתחם מועדף לדיור שאין בו חסמים לשיווק.
<אייל רוסו: אם זה יהיה פינוי מחנות צה"ל אי אפשר לשווק אותם מיידית.
<אייל רוסו: זה גם חסם .
<אייל רוסו: אי אפשר להביא את התכניות האלו?
<תומר רוזנר: שאלה טובה.
מירי רגב: שאלה יפה.
מירי רגב: אם יש העברת מחנות צה"ל, אז - -זאת הערה טובה, נא לשקול אותה.
<כרמית יוליס: הממשלה לא תכריז על זה.
<אייל רוסו: אז רוב התכניות לא ייכנסו.
איציק שמולי: אל תביאו לפה את הדוגמאות של מחנות צה"ל.
מירי רגב: הוא אומר שרוב התכניות לא ייכנסו.
מירי רגב: הוא אחראי על שיווק הקרקעות.
מירי רגב: הוא יודע בוודאות יותר טוב ממך על מה שקורה בשיווק קרקע.
<אייל רוסו: פינוי מחנות צה"ל - -
מירי רגב: אותם מחנות שאתה מפנה ואין איתם בעיה מצוין, אבל אותם מחנות שיש איתם בעיה, מן הסתם לא נכון לשווק אותם.
<אייל רוסו: אני לא מדבר על זיהום, אני מדבר על תהליך הפינוי שלוקח זמן.
<אייל רוסו: אושרה תכנית, עדיין ייקח עוד שנה עד שיפונה הקרקע.
<אייל רוסו: אי אפשר להביא תכנית כזאת - -
מירי רגב: אם הפינוי של המחנה לא עומד בלוח זמנים של "ויפללה" הוא לא ייכנס ל"ויפללה".
מירי רגב: כל הסיפור הזה זה זמינות ומהירות.
<אייל רוסו: תוך כדי התכנון עולים חסמים, כמו יצירת כבישים או תכנון כבישים נוספים שיהוו תנאי להיתרים.
מירי רגב: תבדוק עם הממשלה לפני שהיא מביאה תכנית לאישור מהסוג הזה.
מירי רגב: דרך אגב, שר האוצר בא עם הצעה נהדרת – אמרתי שאני מברכת על זה - של הסכמי גג.
מירי רגב: הסכם גג כמו שהוא עשה בראש העין זה הסכם שבא ואומר: אני בונה מתחמים בגודל של כמעט 15 אלף דירות, אבל נותן מענה לתשתיות, לכבישים, לגנים וכדומה.
מירי רגב: אם תבואו עם מתחם גג כמתחם גג לתוך העניין מצוין , אם לא, אז לא.
מירי רגב: כל מבנה, כל תכנית שהיא מעל 500 יחידות דיור – נניח שנחליט שהמינימום הוא 500 ולא 1000 - נצטרך לראות כיצד היא באה לידי ביטוי, באיזו תכנית היא תבוא בצורה הכי מהירה, האם ב"ויפללה", האם בוד"לים במסגרת בינוי פינוי בינוי, האם בתכנון ובנייה חדש.
מירי רגב: יהיו כמה ערוצי תכנון, העיקר לתת מענה שסוף סוף יהיה דיור במדינת ישראל.
מירי רגב: ההערה שלך טובה.
<רפי עשת: אני מבקש להתייחס לפרק של הכרזה על מתחם מועדף לדיור.
<רפי עשת: אני מבקש להביא לתשומת לב הוועדה שלקראת סוף שנות ה-2000 נמסרו, הושבו על ידי התנועה הקיבוצית 25 אלף דונם.
מירי רגב: אנחנו ממש מודים לכם.
<רפי עשת: הם תוכננו, הם זמינים ונמצאו כמתאימים לתכנון ודיור, על כל ה-facilities שלו.
<רפי עשת: סדר גודל של בין 50 אלף ל-60 אלף יחידות דיור קרקע זמינה נכון להיום.
<תומר רוזנר: זה קרקע פרטית או קרקע מינהל?
<רפי עשת: עברה סריקה תכנונית, גיאוגרפית ואדריכלית ונמצאה מתאימה בידי המינהל.
מירי רגב: אתה יכול להעביר לנו את רשימת הקרקעות?
<רפי עשת: אני אביא לכם את הרשימה.
<תומר רוזנר: אתה מדבר על קרקעות מינהל?
<רפי עשת: היא נמצאת בידי המדינה.
<רפי עשת: ניתן ליישם את זה מחר בבוקר.
<רפי עשת: היה ניתן ליישם את זה גם קודם.
<רפי עשת: אני חושב שזה צריך להיכנס לסדר עדיפות ראשון.
מירי רגב: אני מבקשת להעביר לוועדה את התכניות, את האזורים של התכניות, את גודל השטח.
<תומר רוזנר: יש תכניות על המקומות האלה?
<רפי עשת: על חלקם יש תכניות.
<תומר רוזנר: עם פירוט.
מירי רגב: עם פירוט על מה יש תכניות, על מה אין תכניות.
<איילת סולטן: אני מבקשת להתייחס לסעיף 3 –הכרזה על מתחם מועדף לדיור.
<איילת סולטן: אחד הנושאים הרלוונטיים למשטרה הוא הסיוע שהמשטרה תידרש לתת במקרה שתכנית שכזו תיתקל בהתנגדות בשטח.
<איילת סולטן: מכיוון שאנחנו לא יודעים מה התמונה, מה המתחמים שהם על הכוונת לצורך מימוש החוק - -
מירי רגב: אני מקווה שהממשלה יודעת על מה מדובר.
מירי רגב: לדעתי הם לא יודעים.
מירי רגב: איזה צורך את מעלה?
<איילת סולטן: אנחנו סבורים שכדאי שהמשטרה תדע וגם יתר גורמי המשטרה שההכרזה לפי סעיף 3(א) תתייחס למיקום מדויק כמה שיותר.
<איילת סולטן: ההצעה שמופיעה בכחול בצד סעיף 3(א) מדברת על מיקום עקרוני בלבד.
<איילת סולטן: זה משהו ערטילאי שמקשה עלינו.
מירי רגב: ההצעה לא יכולה לדבר על כל מתחם.
מירי רגב: החוק נותן כלי לממשלת ישראל או ליושב-ראש הקבינט לדיור לאומי לקבוע מה המתחם.
מירי רגב: את מדברת על אותם מתחמים של פינוי בינוי, כמו המצב שלנו בגבעת עמל של אנשים שנכנסו לתוך הבית עם בלוני גז והמשטרה הייתה צריכה להקצות לטובת הנושא דברים.
מירי רגב: ברגע שהממשלה מחליטה שמתחם של דיור לאומי, נניח, יהיה על פינוי בינוי מסוים כי שם אפשר לעשות את זה, את מבקשת שהמשטרה תדע להיערך מראש.
מירי רגב: האם אני מכוונת?
<איילת סולטן: כן.
מירי רגב: אני חושבת שהערה שלך נכונה.
מירי רגב: נא לרשום אותה.
מירי רגב: יש לזה מענה.
<תומר רוזנר: הם משקיפים בוועדה.
מירי רגב: המשטרה משקיפים בוועדה?
<קריאה: אני לא רואה סיטואציה של הכרזה.
מירי רגב: חבר'ה, הבנתי מה היא אומרת.
מירי רגב: ניקח את זה לטובת מתחמים אחרים בנושא פינוי בינוי פינוי.
מירי רגב: זה לא מתאים פה להגדרה הזאת.
מירי רגב: את רוצה שהמשטרה תדע מראש על מתחמים עם אנשים.
<איילת סולטן: מה שאני מבקשת הוא שהנושאים האלה יעלו כמה שיותר מוקדם במסגרת ההכרזה, לא בשלבים אחר כך.
<כרמית יוליס: זה לא רלוונטי.
מירי רגב: היא אמרה את עמדתה.
מירי רגב: לא קיבלתי את זה.
מירי רגב: למה הממשלה מתערבת עכשיו?
מירי רגב: כרגע, בהיבט הזה, זה לא רלוונטי.
מירי רגב: הבנתי את מה שהיא אומרת.
מירי רגב: הנושא הזה נכון.
מירי רגב: נעביר הנחיה של הוועדה – אתם כפופים לוועדת הפנים כפיקוח - למנכ"ל פינוי ובינוי ולשר השיכון שבמתחמי בינוי פינוי בינוי שיודעים מראש שהולכים לפנות שם אנשים, יעדכנו את המשטרה מראש.
<ניצן תנעמי: אנחנו מאוד מברכים על הכנסה של 20% דיור ציבורי לתוך החוק.
<ניצן תנעמי: אני רוצה להתייחס לסיפור הזה של מחיר מטרה ולהסביר שעלות דירה ממוצעת במשק היא 38% משכר ממוצע, 82% משכר המינימום שאדם מרוויח ו-120% ממישהו שחי בקו העוני.
<ניצן תנעמי: החוק הזה חייב לתת מענה להמון המון אנשים שההכנסה שלהם, גם אם זה קצבאות, לא מאפשרת להם מחיה, לא מאפשרת להם קורת גג.
<ניצן תנעמי: זה כולל גם את מי שמחכה בתור לדיור ציבורי שאולי סוף סוף יזכה למענה, אבל גם עוד הרבה מאוד אנשים שעובדים ולא זכאים לדיור ציבורי.
<ניצן תנעמי: גם אם זה יהיה רבע מהשכר הממוצע הם לא יוכלו לעמוד בשכר הדירה הזה.
יפעת קריב: הקשבתי לכל השיח הזה.
יפעת קריב: רציתי להגיב דווקא אחרי שאני מקשיבה.
יפעת קריב: חשוב לציין לפרוטוקול שצריך להתייחס גם, גברתי היושבת-ראש, למעמד הביניים.
יפעת קריב: כמובן שליבי עם האוכלוסיות החלשות וזה מאוד חשוב מהמקומות שאני מגיעה מהם, אבל חשוב להשמיע את הקולות של מעמד הביניים, של יוצאי צבא, של אנשי השכלה, של סטודנטים, של אנשים שיש להם תעסוקה ולא מסיימים את החודש, לא מצליחים לקנות דירה בישראל וגם לא להשכיר.
יפעת קריב: אנחנו מאבדים פה קהל יעד שאני רוצה לשמור עליו.
מירי רגב: זאת הערה חשובה שאנחנו מתייחסים אליה.
יפעת קריב: לגבי סעיף 3(ג).
יפעת קריב: זה מתייחס למה שאמרתי בסעיף 1, במטרות החוק.
יפעת קריב: הפירוט הזה מקשה עלינו, עושה כאן איזו שהיא טעות.
יפעת קריב: אם הולכים על זה אני מבקשת מהוועדה להסביר איך היא קבעה את ה-10%, את ה-20%.
יפעת קריב: מה העמדות האקדמיות, המקצועיות של השטח?
מירי רגב: יאיר לפיד במצע שלו אמר 5%.
מירי רגב: לאור הפערים, ההצגה שהייתה פה בוועדה ובגלל שיאיר לא הסביר למה, אמרנו 20%.
מירי רגב: עכשיו זה נתון למו"מ.
מירי רגב: נשב עם יאיר, נשמע ממנו למה 5% במצע שלו.
מירי רגב: נבדוק עם שר השיכון מה הפערים.
מירי רגב: רק אז נגיע למספר הטוב ביותר.
יפעת קריב: אם את אומרת שהמספרים שנמצאים פה הם לא המספרים הנכונים - -
יפעת קריב: ההצעה צריכה להיות מדויקת.
מירי רגב: המספרים האלה מבוססים על עבודות שהוגשו לוועדה.
מירי רגב: לאחר שנשמע את ההצגות של נציגי הממשלה נתייחס ונראה את הפערים.
יפעת קריב: אני מפחדת שכל הדברים האלה שאנחנו מוסיפים ישימו לנו מקלות בגלגלים.
יפעת קריב: אני רוצה לראות יותר דיור במדינת ישראל, אני רק לא רוצה שתהיה לנו יותר מידי בירוקרטיה ומקלות בגלגלים על ידי כך שהחוק הזה יעשה בדיוק את ההיפך.
מירי רגב: צודקת, גם אני רוצה לראות פחות בירוקרטיה.
יפעת קריב: אמנם חבר הכנסת נחמן שי יצא, אבל אני אגיד שמאוד חרה לי שהוא אמר שאנחנו מנסים לפגוע בעובדי המינהל, בעובדים בכלל.
יפעת קריב: חשוב לי לציין שהצעת החוק הזאת באה לראות מינהל חזק ומתפקד.
יפעת קריב: המטרה של המינהל לקדם את היעדים של הממשלה בתחום הדיור.
יפעת קריב: צריך היום לדעת שהכלי הזה שמביאים פה זה כלי שאמור לייעל את עבודת המינהל.
יפעת קריב: אנחנו מדברים היום על מערכת מחשוב מאוד גדולה שנכנסת לתוך המינהל.
יפעת קריב: מדובר בחיזוק ובהוספת עוד תקנים למינהל.
יפעת קריב: זה ההיפך ממה שנאמר פה.
יפעת קריב: המטרה היא לחזק את עובדי המדינה.
יפעת קריב: החברה הממשלתית צריכה לטפל באקסטרה של הדברים, בתוספות, לעשות את זה כמה שיותר מהר.
יפעת קריב: למינהל יש הרבה מאוד עבודה - -
איציק שמולי: אני חושב, גברתי יושבת-הראש, ש"יש עתיד" לא צריכה להפנות שאלות לוועדה לגבי סעיף 3(ג).
יפעת קריב: 3(ג) מיותר.
איציק שמולי: היא צריכה להפנות שאלה לעצמה.
איציק שמולי: היא צריכה לשאול איך היא אומרת דבר והיפוכו, איך בתחילת המשפט אומרים על הסטודנטים, על מעמד הביניים ובסוף המשפט אומרים: בואו ניתן פתרון של היצע וביקוש.
יפעת קריב: סעיף 3 נותן מענה לסטודנטים?
איציק שמולי: כן, זה עונה על הצרכים של הסטודנטים ומעמד הביניים.
איציק שמולי: מה שאמרה יושבת-הראש על דיור בר השגה לטווח ארוך ועל להשכרה עונה על הצרכים של מעמד הביניים.
מירי רגב: אני אקבל את ההמלצה שלך להגדיל את זה ל-20%.
יפעת קריב: אני לא רוצה שזה יהיה שרירותי.
איציק שמולי: אני תומך בעניין.
איציק שמולי: די עם הסתירה הזאת בכל סעיף וסעיף.
איציק שמולי: אי אפשר להגיד בתחילת המשפט: אנחנו בעד מעמד הביניים ובסוף המשפט להגיד שכללי ההיצע והביקוש לבדם יפתרו את הבעיה הזאת של מחירי הדיור.
<גילי קנה- איזנשטיין: לכאורה אנחנו בוועדת הפנים וזה חוק תכנוני, אבל החוק מדבר בסעיף 1 על נושא של הסדרים מיוחדים לתכנון והסדרת זמינותם.
<גילי קנה- איזנשטיין: הסדרת זמינותם זאת בדיוק ליבת עבודת המינהל.
<גילי קנה- איזנשטיין: המינהל היום אוסף קרקע.
<גילי קנה- איזנשטיין: יש לו כלים, יש לו מפקחים, יש לו את הידע המקצועי ואת כל המשאבים מבחינת הידע והמקצועיות כדי לבצע את זה.
<גילי קנה- איזנשטיין: הוא עושה את זה היום.
<גילי קנה- איזנשטיין: למה צריך להיות בחוק מקרקעי ציבור פינוי קרקע?
<גילי קנה- איזנשטיין: זה לא קשור לתכנון ובנייה.
<גילי קנה- איזנשטיין: אלה בדיוק הכלים שנותנים לחברה ממשלתית במקביל לרשות מקרקעי ישראל כדי לבצע פינויי קרקע ולבצע פדיון קרקע.
<גילי קנה- איזנשטיין: אין לנו הערות לתכנון, חוץ מהדברים שחברנו המקצוען בתחום התכנון והבנייה שהגיע לפה אמר.
<גילי קנה- איזנשטיין: מהבחינה הזאת יש לזה השפעה.
מירי רגב: את אומרת דברי טעם.
מירי רגב: האם עמדתך לא נשמעה בפני ראש הרשות ובפני שר השיכון והבינוי שהוא חלק מהממשלה ותמך בהצעה הזאת?
<גיל קנה- איזנשטיין: אנחנו הכרזנו סכסוך עבודה בעניין הזה.
<ערן ניצן: סכסוך עבודה לכנסת?
<תומר רוזנר: זאת פעם ראשונה?
<גיל קנה- איזנשטיין: אנחנו לא היינו מעורבים.
<גיל קנה- איזנשטיין: לרשות מקרקעי ישראל בכל ממשלה חדשה מגיע מישהו חדש.
<גיל קנה- איזנשטיין: עד לפני כמה ממשלות היינו עוברים בין משרד למשרד.
<גיל קנה- איזנשטיין: בפעם האחרונה, ב-2009,היינו בוועדת הכלכלה.
<גיל קנה- איזנשטיין: אמרו לנו: עכשיו מסדירים את כל העניינים.
<גיל קנה- איזנשטיין: שאלו מה עבודת הליבה שלנו, מה אנחנו אמורים לעשות ומה אנחנו לא אמורים לעשות.
<גיל קנה- איזנשטיין: עברנו תהליך מאוד קשה, מאוד כואב, אבל יחד עם זאת עשינו את כל העבודה, את כל המאמצים כדי לקיים ולהביא שיווקי קרקע.
<גיל קנה- איזנשטיין: לא הפחתנו בנושא שיווקי הקרקע.
מירי רגב: תוגמלתם על שיווקי קרקע?
<גיל קנה- איזנשטיין: אנחנו לא מקבלים שכר - -
מירי רגב: לא אתם.
מירי רגב: המינהל תוגמל על שיווקי קרקע מהאוצר?
<גיל קנה- איזנשטיין: לא.
<גיל קנה- איזנשטיין: אנחנו לא מתוגמלים לפי כמות השיווק.
איציק שמולי: היה תגמול על אי שיווק, לא על שיווק.
<גיל קנה- איזנשטיין: נכנסנו להסדר שכר.
<גיל קנה- איזנשטיין: אני מבחינה בין פרק ג' של הדבר הזה ליתר החוק.
<גיל קנה- איזנשטיין: פרק ג' מייצר מינהל מקרקעי ישראל בחצר האחורית של משרד האוצר.
<גיל קנה- איזנשטיין: אני לא בטוחה שזה נושא תכנוני.
מירי רגב: גילי, נתתי לך לדבר כי יש לי כבוד לעורכים שמגיעים לוועדה, בוודאי למי שמייצג עובדים.
מירי רגב: את לא באה לייצג גורם תכנוני במינהל, כמו ראש האגף כאן שאני אתן לו להתייחס במהלך כל הדיונים.
מירי רגב: את מייצגת פה עובדים והסכמי שכר.
מירי רגב: צר לי, אני לא יכולה להמשיך לתת לך להתייחס בוועדה.
מירי רגב: אני אשמח, דרך אגב, אם הנושא הזה הוא נושא שהולך להיות נושא ליבה שלכם, להוביל את זה בהצעה לסדר, בדיון מהיר, בדיונים עם השר.
<גיל קנה- איזנשטיין: פרק ג' זה לא תכנון.
מירי רגב: אני לא אוכל להתייחס לזה פה.
מירי רגב: כל בעיית שכר והסכמי עבודה לא יבוא לשולחן הזה במסגרת הדיון על התכנון וה"ויפללה".
דוד ביטן: לגבי פינוי ובינוי העירו הערה לגבי מרכזי הערים.
דוד ביטן: לדעתי החוק לא מתאים לעניין הזה.
מירי רגב: דרך אגב, לא קיבלתי את זה, אמרתי שאני רוצה לשקול את זה, שאני רוצה ללמוד את זה.
מירי רגב: אם זה לא מתאים זה לא מתאים.
מירי רגב: אני מראש לא שמתי את זה כחלק מהמטרות.
<תומר רוזנר: אנחנו רוצים להעיר הערות שיושבת ראש הוועדה לא הזכירה וחשוב שתהיה התייחסות אליהן.
<תומר רוזנר: לגבי קרקעות מיעוטים צריך להבהיר שזה יחול גם על קרקעות שאינם מקרקעי ישראל, כי רוב הקרקעות ביישובי המיעוטים אינם מקרקעי ישראל.
<כרמית יוליס: זה כתוב.
<תומר רוזנר: אנחנו צריכים להעיר את זה בוועדה.
<תומר רוזנר: לגבי אותם מקרקעים פרטיים אנחנו רוצים שיהיה את אותו הסדר כמו שהיה בהצעת חוק הבנייה למגורים, הידוע בכינוי חוק הוד"לים, כך שבמקרה כזה נדרשת הסכמה של 80% מבעלי הקרקע.
<כרמית יוליס: למה זה רלוונטי?
<אריאל וכסלר: זה כתוב.
<תומר רוזנר: אם זה לא בקרקע מינהל תהיה הסכמה של בעלי הקרקע.
<כרמית יוליס: הסכמה של בעלי הקרקע היא רלוונטית כאשר בעלי הקרקע מגישים את התכנית.
<כרמית יוליס: כאן מי שמגיש את התכנית זה גוף ציבורי.
<כרמית יוליס: ממתי גוף ציבורי שואל את בעל הקרקע האם הוא מעוניין שיגישו על הקרקע שלו תכנית או לא.
<תומר רוזנר: הוא בהחלט שואל.
<כרמית יוליס: סטטוטורית הוא בהחלט לא שואל.
<תומר רוזנר: הוא גם שולח לו הודעות לפני הפקדה.
<תומר רוזנר: הערה נוספת שלנו היא לגבי הכרזה על המתחמים.
<תומר רוזנר: החוק לא מגדיר כרגע את השיקולים שבהם מוכרזים המתחמים, למעט שיקול אחד שאפשר לבנות שם 500 יחידות דיור.
<תומר רוזנר: אנחנו סבורים שראוי לקבוע בהקשר הזה את השיקולים הרלוונטיים לעניין.
<תומר רוזנר: א', שלא יהיה מדובר ביישוב חדש.
<תומר רוזנר: ב', שיהיה מדובר בכך שהגורם הממליץ, קרי מינהל התכנון, משוכנע שהקרקע הזאת אכן זמינה לתכנון מהיר, להגדלת מהירה של היצע הדיור במקום הזה, ואין חסמים תכנוניים או אחרים שבעצם יהפכו את המתחם לתכנית מדף שלא ניתן ליישם אותה במהירות.
<ערן ניצן: זה מלווה אותנו כל הדיון.
<ערן ניצן: אין חילוקי דעות אמיתיים.
<ערן ניצן: רוצים עוד דירות.
<ערן ניצן: על זה אף אחד לא חולק.
<ערן ניצן: עוד דירות, דרך אגב, עוזר לכולם, גם למיעוטי היכולת.
<ערן ניצן: עוד דירות מפחית מחירים במשק ויכול לחלחל לכולם.
איציק שמולי: השאלה מתי.
<תומר רוזנר: אנחנו חושבים שהדרך הקצרה היא לפעמים הדרך הארוכה יותר.
<ערן ניצן: אנחנו באים במטרה להוסיף עוד דירות למשק.
<ערן ניצן: כל משפט נורא תמים שעולה פה בייעוץ או בהצעה שאומר: רגע לפני שמכריזים בממשלה, תסבירו את הטעמים - - כולנו יודעים שהדברים האלה בסופו של דבר יכולים לעכב מאוד בבג"צים, בדיונים של בתי משפט.
<ערן ניצן: אם הבסיס אומר: ממשלה, אנחנו מקבלים את ההיגיון שאת רוצה להגדיל את כמות הזרמים, את כמות הברזים, את כמות התכנון, להגדיל את המלאי התכנוני, אז בבסיס אין לנו חילוקי דעות.
<ערן ניצן: כל משפט שבא ואומר על עוד ועוד התניות - - קל נורא לכתוב 10% ו-20%.
<ערן ניצן: אתם מדברים על מסמכים שעברו אליכם מעבודות אקדמיות.
<ערן ניצן: אני לא מכיר אותן.
<ערן ניצן: נורא קל לכתוב את זה.
<ערן ניצן: חבר'ה, תנסו לשווק את זה.
<ערן ניצן: מה החוכמה?
<ערן ניצן: החוכמה היא לא לתכנן.
<ערן ניצן: החוכמה שאנשים יגורו איפה שהוא.
<ערן ניצן: דיברנו על השלישות ברמת גן.
<ערן ניצן: נגיד שזה יהיה וותמ"ל.
<ערן ניצן: איך אתה רוצה לשווק מחרתיים את השלישות ברמת גן?
<ערן ניצן: אתה אומר: חברים, זו קרקע, בואו תגישו הצעות.
<ערן ניצן: במסגרת ההצעות קחו בחשבון שזה מה שצריכים לעשות.
מירי רגב: להביא לך כמה קבלנים?
מירי רגב: רוצה שנעשה ניסוי?
מירי רגב: בשבוע הבא אין דיון, אנחנו עושים הצגת תכלית.
מירי רגב: ביטן יביא לנו כמה קבלנים מראשון לציון.
מירי רגב: ניתן לו את האופציות.
מירי רגב: בוא נראה אם זה כלכלי או לא.
מירי רגב: אתה רצה לשחק משחק?
מירי רגב: נשחק את המשחק עד הסוף.
<תומר רוזנר: בתנאי שהוא - -
<ערן ניצן: אני אומר לך שעל השלישות ברמת גן תקבלי הרבה מאוד הצעות.
<ערן ניצן: אבל איפה?
<ערן ניצן: מה יקרה בקרית גת?
<ערן ניצן: מה יקרה בקרית ביאליק?
<תומר רוזנר: תסבסד.
<תומר רוזנר: הממשלה תכניס את היד לכיס.
<ערן ניצן: מה סבסוד?
<ערן ניצן: נורא קל כאן בחקיקה הראשית להתייחס לירוחם ולצפון תל אביב אותו דבר.
<ערן ניצן: זה מה שאתם עושים.
איציק שמולי: זה לא אנחנו.
איציק שמולי: שר האוצר אמר שהוא מוכן לוותר על הכנסות.
איציק שמולי: נגד מה אתה מזדעק כאן?
איציק שמולי: ראש אגף תקציבים אמר את זה.
מירי רגב: אם חושבת לרגע הממשלה שאנחנו נתעסק רק עם רמת גן וכפר סבא היא טועה, כי אז לא תהיה לנו מדינה.
מירי רגב: אם בן גוריון היה מסתכל על הכל דרך החור של הגרוש לא היה לנו נגב.
<ערן ניצן: ההיפך.
<ערן ניצן: המכרזים ייכשלו.
<ערן ניצן: אנחנו מוכנים לאבד הכנסות.
<ערן ניצן: האם אנחנו רוצים לקחת מהתקציב כסף ולשלם ליזמים שיבנו?
<ערן ניצן: תאמין לי שאני לא בטוח.
<ערן ניצן: גם הכנסת לא.
<ערן ניצן: אתה רוצה שהמכרזים ייצאו אבל לא יקרו?
איציק שמולי: 3 שנים אני מנסה להבין איפה המקום של דיור בר השגה, האם בוד"לים, בותמ"לים, בחוק התכנון והבנייה.
מירי רגב: איציק, זה לא פתוח לדיון.
<ערן ניצן: אתה אמרת הגדרה ל-188.
<ערן ניצן: אנחנו יכולים לבדוק את זה, אבל יש כאן בעיה.
<ערן ניצן: אני קצת מכיר את ה"פיין טיונינג".
<ערן ניצן: אנחנו נשמע אותו.
<ערן ניצן: למה שמנו 500?
<ערן ניצן: בגלל שאנחנו מנסים לעזור גם לאזור המיעוטים.
<ערן ניצן: כמו שאמרת, קשה מאוד למצוא תב"אות.
מירי רגב: אין במיעוטים 500.
<ערן ניצן: אנחנו פתוחים לדיפרנציאליות, אבל אני לא חושב שאנחנו יורדים למספרים כמו 100.
<ערן ניצן: אני לא חושב, כי בכל זאת הותמ"ל יכול להיות כלי רב עוצמה.
מירי רגב: תוציאו את המיעוטים.
מירי רגב: אי אפשר לבוא עם הבטחה שלטונית של "יש עתיד" למיעוטים וכשזה בא לעניין תכנוני אין 500 יחידות דיור.
מירי רגב: את הקטע הזה לא אצלי.
מירי רגב: הולכים למיעוטים או לא הולכים למיעוטים?
מירי רגב: אם הולכים למיעוטים, כמו שעשינו בתכנון ובנייה ובוד"לים, אז 100 יחידות דיור.
מירי רגב: אם לא הולכים למיעוטים, אין לי בעיה, נוריד את זה ממטרת החוק.
מירי רגב: אני לא עובדת על עצמי בעיניים.
<ערן ניצן: אני נותן תשובה חיובית.
<ערן ניצן: אנחנו מוכנים ופתוחים לדיון על דיפרנציאליות במספר בין מיעוטים ללא מיעוטים.
<ערן ניצן: לגבי העלאת ה-500.
<ערן ניצן: תראו, יש פרויקטים יפים עם 500.
<ערן ניצן: לגבי תמ"א 35 ההערה הזאת היא הערה בעיתית מאוד, אתם יודעים את זה.
<ערן ניצן: למוסדות התכנון יש פררוגטיבה.
<ערן ניצן: אנחנו נשמר את העצמאות של מוסדות התכנון.
<ערן ניצן: אתם צריכים לעמוד עליה.
<ערן ניצן: למועצה הארצית יש סמכות לעדכן תמ"אות ולתקן אותן.
<ערן ניצן: הניסיון לעקר את תיקון תמ"א 35 מטעם כזה או אחר באמצעות תיקון חקיקה ראשי הוא תיקון שעלינו, הממשלה, בטח גם על משרד הפנים, לא מקובל.
<ערן ניצן: הגדרות של השכרה ארוכת טווח.
<ערן ניצן: זה מתקשר לדיון הראשוני אם מכניסים פה נושאים קניינים או לא.
<ערן ניצן: לא נמצה אותו כאן.
<ערן ניצן: הוועדה הביעה את עמדתה.
<ערן ניצן: הממשלה תשקול, כמו שביקשתם ממנה, את הדברים ותחזור עם תשובות, אם כי יש קושי אמיתי, כמו ב-102 וכמו בוד"לים להשאיר הוראות - -
מירי רגב: התגברנו על הקושי ב-102.
מירי רגב: היית שותף.
מירי רגב: הבאתם לנו את אחת ההמלצות הטובות שהתקבלו בעניין הקרן להתחדשות עירונית.
מירי רגב: הקרן של ההתחדשות העירונית באה ממנו, צריך להגיד את האמת.
מירי רגב: לאור היצירתיות שלך אני בטוחה שתביא גם פתרון חברתי בחוק הזה.
<ערן ניצן: המסר העיקרי הוא גם המסר שהעברנו לכם בהתחלה.